डी एन ए कय नकल
डी एन ए कय नकल या डी एन ए रेप्लिकेसन यक मेर कय जैबिक परकिरिया होय जेहिमा यक्ठु मूल (पैरेन्ट डीएनए) डिनए से दुई ठु उहै मेर कय डी एन ए बनत हँय । यि परकिरिया जियै वालै कुल प्राणिन मा होत हय । जिबन म होय वाले कोष या सेल कय यक्ठु लक्षण होत उ होय बिभाजन । बिभाजन होत कय डिनए का भि बटैँक परा ,इहिकै नाते डिएनए रेप्लिकेसन बहुतै जरुरी चीज होय ।[१] डिनए कय दुई किनारा या स्ट्रैंड होत हय । रेप्लिकेसन कय समय मा यन्हरे उधरि जात हँय या छुटि जात हँय । अब इ दुनौ स्ट्रैंड साँचा कय काम करिहैं । डिएनए रेप्लिकेसन डिएनए कय चुनिन्दा जगहि से सुरु होत हय । यका रेप्लिकेसन कय सुरुआती जगह या ओरिजिन अफ रेप्लिकेसन (ori) कहत हँय । पहिले हेलिकेज नाँव कय इन्ज़ाइम डिएनए कय दुनौ किनारा कय अलग करि जइसै कपडा मे लाग चैन या ज़िप खुलत हय उहि मेर कय । दुनौं साँचा कय किनारे अब एक-एक ठु उहै मेर कय नँवा डिनए स्ट्रैंड बनि । अब जवन नँवा स्ट्रैंड बनि उ औ जवन साँचा हँय उ दुनौ मिलिकै एक्ठु नँवा डिनए बनइहैं । यहमा देखा जाय तौ अब जवन नँवा डिनए बना ओहिमा एक स्ट्रैंड नँवा हय औ एक साँचा वाला हय या मूल डिनए वाला एक स्ट्रैंड हय । इहिकै नाते डिनए रेप्लिकेसन कय सेमिकन्ज़र्वेटिभ तरिका मानि जात हय काहे से नँवा वाले डिनए कय दुई स्ट्रैंड मा यक्ठु मूल डिनए से हय औ एक्ठुयै नँवा हय । [२]
गुणसम्पादन
- इ सेल चक्र (cell cycle) कय एस चरण (s phase) मा होत हय ।
- मूल डिनए कय दुनौ किनारा या स्ट्रैंड साँचा कय काम करिहैं
- डिनए रेप्लिकेसन दुनौ दिशा मा होत हय (जँहा से सुरु होइ ओकरे आगे पाछे दुनौ ओर) औ नँवा स्ट्रैंड हरदम 5' से 3' कय ओर होइ ।
- नँवा डिनए कय यक स्ट्रैंड मूल डिनए से रहत हय ।
कदमसम्पादन
१. सुरुवाती जगह कय चुनाव
२. मूल डिनए कय दुनौ स्ट्रैंड कय उधेरब
३. रेप्लिकेसन फोर्क बनब
४. डिनए स्ट्र्रैंड बनब
५. अंत
सन्दर्भसम्पादन
- ↑ Life, Microb (2020-05-25). "DNA replication | why we have to study DNA replication?". Microb Life (अंग्रेज़ी में). अभिगमन तिथि 2020-05-29.
- ↑ Pray LA. "Semi-Conservative DNA Replication; Meselson and Stahl".
kas_Deva awa_Deva mai_Deva awa_Deva awa_Deva awa_Deva awa_Deva mai_Deva awa_Deva awa_Deva kas_Deva mag_Deva mag_Deva mai_Deva eng_Latn eng_Latn